Diari Oficial de la Generalitat Valenciana


Sumari del DOGV 3117, del 07-11-1997 (1997/11398)

Bases específiques de la convocatòria de concurs oposició lliure per a cobrir, en propietat, una plaça de delineant.
--------------------------------------------------------------------------------------------------------------------

### Dades del document

Número de DOGV
:   3117

Data del DOGV
:   07-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11184


Data del document
:   21-10-1997

Organisme emissor
:   Ajuntament d'Elda

Tipus de document
:   Anunci

Bases específiques de la convocatòria de concurs oposició lliure per a cobrir, en propietat, una plaça de delineant. [97/C11222]
  
Aprovades pel Ple de l'Ajuntament, en sessió del dia 17 d'octubre de 1997, per mitjà d'aquest edicte es convoca un concurs oposició lliure per a cobrir, en propietat, una plaça de delineant, d'acord amb les següents:
  
Bases específiques
  
Primera. Plaça convocada i sistema de selecció
  
1. Es convoca els interessats a cobrir com a funcionaris de carrera una plaça de delineant, enquadrada en l'escala d'administració especial, subescala tècnica, classe de tècnics auxiliars, grup C, dels establits en l'article 25 de la Llei 30/1984, de 2 d'agost.
  
2. El sistema de selecció dels aspirants serà el de concurs oposició lliure.
  
Segona. Requisits dels candidats
  
1. Per a ser admés a la realització de les proves selectives, els aspirants hauran de reunir els requisits que s'indiquen en les bases genèriques i estar en possessió del títol de Formació Professional de segon grau, especialista en Delineació (branca de Construcció).
  
2. Els aspirants hauran de pagar en concepte de drets d'examen la quantitat total de 1.110 pessetes, mitjançant transferència bancària a favor de l'Ajuntament d'Elda, en l'entitat bancària que s'indique en els models d'instàncies a presentar per a prendre part en aquesta convocatòria.
  
Tercera. Valoració de mèrits i proves selectives
  
I. Fase d'oposició
  
- Primer exercici: obligatori i eliminatori.
  
Consistirà en la redacció d'una prova de coneixements referida als continguts de programa recollits en l'apartat de temari de matèries comunes. El tribunal fixarà l'exercici en forma de test de 75 preguntes amb tres respostes alternatives, sent en aquest cas només una d'elles correcta. La duració, la fixarà el tribunal amb la deguda antelació, atenent el contingut de l'exercici, sense que puga ser inferior a 70 minuts. Les respostes errònies es valoraran negativament amb una penalització equivalent a un terç del valor de cada resposta correcta.
  
- Segon exercici: obligatori i eliminatori.
  
· Primera part: consistirà a redactar, durant un temps mínim de tres hores i màxim de quatre, a determinar pel tribunal, dos temes elegits entre tres trets a l'atzar del temari de matèries específiques.
  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desplegat.
  
· Segona part: consistirà en la realització de l'entrevista davant el tribunal, que podrà obtenir de l'aspirant la informació necessària per a la valoració de les seues experiències i coneixements relacionats amb les tasques que ha d'exercir, i es farà després de la lectura individual dels temes desplegats en la primera part.
  
La puntuació obtinguda en l'entrevista no podrà superar el 10% de l'obtinguda en la primera part, sent com a màxim d'1 punt.
  
- Tercer exercici: obligatori i eliminatori.
  
Consistirà a desplegar durant un temps mínim de tres hores i màxim de quatre, a determinar pel tribunal, dos supòsits pràctics referits a les matèries específiques corresponents segons l'objecte de la convocatòria, i que seran fixades pel tribunal immediatament abans que es faça l'exercici.
  
II. Fase de concurs
  
Barem de mèrits que s'han de valorar en la fase de concurs
  
1) Serveis prestats. Fins a un màxim de 3 punts, d'acord amb allò previst en les bases generals, de la següent manera:
  
Els serveis prestats es valoraran a raó de 0,24 punts per any complet de serveis en el mateix grup de funcionaris o categoria laboral o en el grup immediatament inferior, i 0,10 punts quan es tracte de la resta de grups. A aquest efecte, es computaran els serveis previs prestats en l'administració que s'hagen reconegut a l'empara del que es disposa per la Llei 70/1978, de 26 de novembre, i la resta de la normativa aplicable. No es computarà cap dels serveis que s'hagen prestat simultàniament amb altres també al·legats.
  
2) Titulacions. Es valorarà fins a un màxim de dos punts la possessió d'altres titulacions de nivell igual o superior a l'exigit per la convocatòria, sempre que tinguen relació directa amb les funcions dels llocs convocats, d'acord amb els següents criteris:
  
- Si el títol és de nivell superior a l'exigit: 2 punts.
  
- Si el títol és d'igual nivell a l'exigit: 1 punt.
  
3) Experiència: es valorarà fins a un màxim de 4 punts, a raó d'1 punt per any complet de serveis i de conformitat amb allò establit en les bases generals, de la següent manera:
  
L'experiència es valorarà atenent-se principalment el fet d'haver realitzat funcions similars a les que haurà d'exercir.
  
S'hi tindran en compte els certificats expedits pels responsables del departament, servei o àrea de l'administració o els documents acreditatius de les empreses on l'aspirant ha treballat.
  
4) Cursos: es valoraran fins a un màxim de 2 punts, d'acord amb els següents criteris:
  
a) Cursos de 100 o més hores: 2 punts.
  
b) Cursos de 50 o més hores: 1 punt.
  
c) Cursos de 15 o més hores: 0,3 punts.
  
e) Jornades, conferències, seminaris, etc., de duració inferior a 15 hores o sense especificar: 0,2 punts.
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir que hagen sigut organitzats per l'Institut Valencià d'Administració Pública, per escoles de formació de funcionaris, per universitats, o qualsevol altre curs homologat per l'Institut Valencià de Seguretat Pública o altre organisme oficial competent.
  
5) Altres mèrits: es valoraran fins a un màxim de 2 punts, de conformitat amb els següents criteris:
  
Es valorarà haver impartit o haver participat com a conferenciant en cursos, congressos, jornades, etc., relacionats amb les funcions que s'ha d'exercir, o amb caràcter general, en matèries d'administració pública, aplicant-s'hi el mateix criteri quan es tracte de publicacions acreditades per l'aspirant.
  
II. Període de pràctiques
  
Els aspirants proposats realitzaran un període de pràctiques de tres mesos de duració, sense la superació del qual no se'ls atorgarà el nomenament definitiu.
  
Aquest nomenament l'efectuarà l'Alcaldia Presidència a la vista dels informes del cap tècnic i del regidor delegat del servei corresponent. Durant aquest període se'ls considerarà com a funcionaris en pràctiques a tots els efectes.
  
Quarta. Qualificació dels exercicis
  
De conformitat amb el que es disposa en la base novena de les bases generals.
  
Cinquena. Bases genèriques
  
Aquesta convocatòria es regirà per les bases genèriques, publicades en el Butlletí Oficial de la Província número 159, de data 14 de juliol de 1997, i en el Diari Oficial de la Generalitat Valenciana número 3.053, de data 8 d'agost de 1997, en tots aquells aspectes sobre els quals les presents bases específiques no establisquen res en contra.
  
Elda, 21 d'octubre de 1997.- L'alcalde.
  
ANNEX
  
Programa
  
Matèries comunes
  
La Constitució Espanyola i organització de l'estat
  
01. La Constitució Espanyola de 1978. Estructura i principis fonamentals. L'organització territorial de l'estat. Les comunitats autònomes: competències. La Comunitat Europea.
  
02. La corona. Les Corts Generals. Composició, atribucions i funcionament. El Govern i l'administració. El poder judicial. El Defensor del Poble i el Tribunal de Comptes.
  
03. L'Estatut d'Autonomia de la Comunitat Valenciana. La Generalitat: competències i institucions. Les Corts: composició i funcions. El president de la Generalitat. El Consell. Altres institucions: el Síndic de Greuges i la Sindicatura de Comptes.
  
Règim local
  
04. L'administració local en la Constitució de 1978. El principi d'autonomia. L'organització municipal. L'alcalde. Tinent d'alcalde. El ple. La comissió de govern. Els òrgans complementaris. L'estatut dels membres de les corporacions locals.
  
05. Règim jurídic dels béns locals. Els béns de domini públic: peculiaritats. Béns patrimonials: adquisició, alienació i utilització. Béns comunals. Prerrogatives de les entitats locals respecte als seus béns.
  
06. Personal al servei de les entitats locals: classes. Plantilles. Oferta d'ocupació. Selecció de personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Dret administratiu
  
07. El procediment administratiu: concepte i regulació. Fases del procediment. L'acte administratiu. Actes presumptes. Revisió d'ofici. Recursos administratius. La Llei d'Ús i Ensenyament del Valencià.
  
Hisenda pública i administració tributària
  
08. Hisenda pública: principis constitucionals. Recursos de l'administració de l'estat i de la Generalitat Valenciana. Recursos de les entitats locals.
  
Matèries específiques
  
01. Nocions d'aritmètica i àlgebra. Equacions. Funcions gràfiques.
  
02. Materials i instruments de dibuix.
  
03. Tècniques de reproducció.
  
04. Representació de les peces. Sistemes. Línies vistes i ocultes. Vistes necessàries. Vistes principals.
  
05. Croquisació. Papers que s'han d'utilitzar. Procés normal en l'execució d'un croquis. Normes.
  
06. Seccions i talls. Particularitats. Seccions parcials. Sistemes de representació.
  
07. Rotulació. Normes d'acotació. Escales gràfiques. Escales: càlcul numèric. La incidència en l'execució de plànols de construcció i cartogràfics.
  
08. Formats. Forma d'obtenir-los. Normalització.
  
09. Alçament de plànols. Operacions i procediments.
  
10. Perspectiva: tipus. Elements fonamentals.
  
11. Tipografia. Definicions fonamentals, parts que la integren i instruments utilitzats.
  
12. Sistemes i mesurament d'angles. Fonaments dels aparells goniomètrics i goniogràfics.
  
13. Mesurament indirecte de distàncies: procediments. Mesurament directe.
  
14. Traçat d'alineacions. Rasants, altures, volums i densitats.
  
15. Planimetria. Mètodes d'alçament planimètric.
  
16. Altimetria. Mètodes altimètrics.
  
17. Taquimetria. Alçaments taquimètrics.
  
18. Fotogrametria. Mètodes i instruments.
  
19. Nocions de GIS.
  
20. Nocions de cartografia.
  
21. Perfils longitudinals i perfils transversals.
  
22. Planimetria d'un terme municipal. Assenyalament de mollons i de línia de terme.
  
23. Cadastre. Conceptes generals. Documentació cadastral. Valor cadastral. El terme municipal: polígon, parcel·la i subparcel·la.
  
24. Les obres municipals. Concepte, classes i projectes.
  
25. Documents que integren un projecte. Plans. Mesuraments. Certificacions.
  
26. Projectes d'urbanització. Tipus de ferm. Documentació.
  
27. Projectes d'urbanització. Instal·lacions i documentació.
  
28. Projectes de jardineria i places públiques. Elements que hi intervenen. Documentació.
  
29. Projectes d'arquitectura. Documentació.
  
30. Replanteig d'edificacions. Concepte.
  
31. Cimentacions, estructures, detalls constructius.
  
32. Cobertes i tancaments. Detalls constructius.
  
33. Barreres arquitectòniques i urbanístiques. Detalls constructius.
  
34. Instal·lacions de llanterneria en els edificis. Esquemes.
  
35. Instal·lacions d'electricitat en els edificis. Esquemes.
  
36. LRAU. L'activitat urbanística i els seus principis rectors.
  
37. LRAU. La competència urbanística i les seues formes de gestió.
  
38. LRAU. Instruments i disposicions de l'ordenació urbanística.
  
39. LRAU. Plans generals. determinacions. Documentació.
  
40. LRAU. Plans parcials i de reforma interior. Determinacions i documentació.
  
41. LRAU. Estudis de detall. Objecte i documentació.
  
42. LRAU. Programes per al desenvolupament d'actuacions integrades.
  
43. LRAU. Les unitats d'execució i els projectes d'urbanització.
  
44. LRAU. Projectes d'urbanització. Cèdules d'urbanització. Documentació.
  
45. LRAU. Transferències i reserves d'aprofitament.
  
46. LRAU. La reparcel·lació forçosa. Conceptes i documentació.
  
III. CONVENIS I ACTES